**UPIS UČENIKA U I. RAZRED SREDNJE ŠKOLE U ŠKOLSKOJ GODINI 2019./2020.**

Natječaj za upis učenika u I. razred Srednje škole Zlatar u školskoj godini 2019./2020. dostupan je na poveznici[Natječaj za upis učenika.](http://www.ss-zlatar.skole.hr/upload/ss-zlatar/images/static3/804/File/Natje%C4%8Daj%20SS%20Zlatar.pdf)

**PROVOĐENJE PROVJERE POZNAVANJA 1. STRANOG JEZIKA KOJE JE NAVEDENO U NATJEČAJU ZA UPIS UČENIKA PROVODI SE SAMO U IZVANREDNOM SLUČAJU (NPR. AKO UČENIK ŽELI KAO 1. STRANI JEZIK SLUŠATI ONAJ JEZIK KOJI NIJE IMAO U OSNOVNOJ ŠKOLI).**

**OBAVIJEST O TERMINIMA DOSTAVLJANJA DOKUMENATA ZA UPIS U SREDNJU ŠKOLU ZLATAR:**

**Dostava dokumenata koji su uvjet za upis u određeni program obrazovanja (potvrde školske medicine, liječnička svjedodžba medicine rada, i ostali dokumenti kojima su ostvarena dodatna prava za upis) / dostava potpisanog obrasca o upisu u I. razred srednje škole (upisnice) u Srednju školu Zlatar:**

**15.07.2019.g. (ponedjeljak) od 12:00 do 18:00 sati i**

**16.07.2019.g. (utorak) od 07:00 do 13:00 sati**

Odluka o upisu učenika u I. razred srednje škole u školskoj godini 2019./2020. dostupna je na poveznici [Odluka o upisu učenika.](https://narodne-novine.nn.hr/clanci/sluzbeni/2019_05_53_1020.html)

Planiranu strukturu upisa odnosno broj upisnih mjesta u Srednjoj školi Zlatar možete vidjeti na poveznici [struktura upisa](http://www.ss-zlatar.skole.hr/upload/ss-zlatar/images/static3/804/File/Struktura%20upisa%20S%C5%A0%20Zlatar%202018-2019.xlsx)[.](http://www.ss-zlatar.skole.hr/upload/ss-zlatar/images/static3/804/File/Struktura%20upisa%20S%C5%A0%20Zlatar%202019-2020%20(1).xlsx)

I ove školske godine prijave i upisi vršit će se elektroničkim načinom putem mrežne stranice NACIONALNOG INFORMACIJSKOG SUSTAVA PRIJAVA I UPISA U SREDNJE ŠKOLE (NISpuSŠ) www.upisi.hr, a na temelju natječaja za upis koji raspisuju i objavljuju škole, a isti će biti objavljeni najkasnije do 19.06.2019.g.

U svakom upisnom roku kandidat se može prijaviti u najviše 6 obrazovnih programa.

U Srednjoj školi Zlatar možete izabrati 4 obrazovna programa u četverogodišnjem trajanju.

**Za izračun broja bodova na temelju ocjena potrebno je zbrojiti:**

* prosjeke svih zaključnih ocjena od 5-8 razreda (na dvije decimale)
* zaključne ocjene iz hrvatskog jezika, matematike i prvog stranog jezika u 7. i 8. razredu (za sve programe)
* zaključne ocjene iz tri predmeta posebno važna za upis u 7. i 8. razredu i to:
* za opću gimnaziju -  povijest, geografija i biologija
* za upravnog referenta – povijest, geografija i tehnička kultura
* za tehničara za računalstvo -  fizika, tehnička kultura i kemija
* za tehničara za logistiku i špediciju – fizika, tehnička kultura i geografija

Na temelju ocjena moguće je steći najviše 80 bodova.

Minimalni bodovni prag za upis u opću gimnaziju je 60 bodova.

Neki učenici imaju pravo i na dodatne bodove koji se pribrajaju bodovima stečenim na temelju ocjena.

**DODATNI BODOVI NA TEMELJU  REZULTATA NATJECANJA  IZ ZNANJA**

1. državna ili međunarodna natjecanja u znanju iz nastavnih predmeta posebno značajnih za upis i to : Hrvatski jezik, Matematika, prvi strani jezik te tri predmeta posebno značajna za upis u pojedini smjer koji su navedeni u prethodnoj točki 3.

1., 2. ili 3 mjesto kao pojedinac u 5., 6., 7. ili 8. razredu - izravan upis  
1. mjesto kao član skupine u 5.,6.,7. ili 8. razredu - 4 boda  
2. mjesto kao član skupine u 5.,6.,7. ili 8.razredu - 3 boda  
3. mjesto kao član skupine u 5.,6.,7. ili 8. razredu -2 boda  
sudjelovanje kao pojedinac ili član skupine u 5.,6.,7. ili 8. razredu – 1 bod

2. državna ili međunarodna natjecanja školskih športskih društava (članovi ekipe):

1. mjesto - 3 boda  
2. mjesto - 2 boda  
3. mjesto - 1 bod

**DODATNI BODOVI NA TEMELJU OTEŽANIH UVJETA PRETHODNOG OBRAZOVANJA**

Kandidatima sa zdravstvenim teškoćama dodaje se jedan bod na broj bodova koji je utvrđen tijekom postupka vrednovanja za programe obrazovanja za koje posjeduje stručno mišljenje Službe za profesionalno usmjeravanje Hrvatskoga zavoda za zapošljavanje i stručno mišljenje nadležnog školskog liječnika,  
Kandidatu koji živi u otežanim uvjetima uzrokovanim ekonomskim, socijalnim te odgojnim čimbenicima koji su mogli utjecati na uspjeh u osnovnoj školi, dodaje se jedan bod na broj bodova koji je utvrđen tijekom postupka vrjednovanja i to ako:

* živi uz jednoga i/ili oba roditelja s dugotrajnom teškom bolesti;
* živi uz dugotrajno nezaposlena oba roditelja, koji se prema zakonu koji regulira poticanje zapošljavanja smatraju dugotrajno nezaposlenim osobama;
* živi uz samohranoga roditelja (roditelj koji nije u braku i ne živi u izvanbračnoj zajednici, a sam skrbi i uzdržava svoje dijete) korisnika socijalne skrbi, u smislu zakona koji uređuje socijalnu skrb te posjeduje rješenje ili drugi upravni akt centra za socijalnu skrb ili    nadležnoga tijela u jedinici lokalne ili područne (regionalne) jedinice i Grada Zagreba o pravu  samohranoga roditelja korisnika socijalne skrbi;
* ako je kandidatu jedan roditelj preminuo;
* ako je kandidat dijete bez roditelja ili odgovarajuće roditeljske skrbi, prema zakonu koji uređuje socijalnu skrb.

Kandidat s teškoćama u razvoju je kandidat koji je osnovnu školu završio prema rješenju ureda državne uprave u županiji odnosno Gradskog ureda za obrazovanje, kulturu i sport Grada Zagreba o primjerenome programu obrazovanja. Kandidati s teškoćama u razvoju rangiraju se na zasebnim ljestvicama poretka, a temeljem ostvarenog ukupnog broja bodova utvrđenog tijekom postupka vrednovanja, u programima obrazovanja za koje posjeduju stručno mišljenje službe za profesionalno usmjeravanje Hrvatskoga zavoda za zapošljavanje.

Svi detalji vezani uz ostvarivanje dodatnih bodova i potrebna dokumentacija kojom se dokazuje pravo na dodatne bodove opisani u Pravilniku o elementima i kriterijima za izbor kandidata za upis u I. razred srednje škole („ Narodne novine“ br. 49/15, 47/17)

**Nakon objave natječaja za upis na ponuđenim linkovima ćete moći  izračunati koliko biste bodova imali za prijavu u programe Srednje škole Zlatar**

[Opća gimnazija](http://www.ss-zlatar.skole.hr/upload/ss-zlatar/images/static3/804/File/OPCA_GIMNAZIJA.xls)

[Upravni referent](http://www.ss-zlatar.skole.hr/upload/ss-zlatar/images/static3/804/File/UPRAVNI_REFERENT.xls)

[Tehničar za računalstvo](http://www.ss-zlatar.skole.hr/upload/ss-zlatar/images/static3/804/File/TEHNICAR_ZA_RACUNALSTVO.xls)

[Tehničar za logistiku i špediciju](http://www.ss-zlatar.skole.hr/upload/ss-zlatar/images/static3/804/File/TEHNICAR_ZA_LOGISTIKU_I_SPEDICIJU.xls)